Sachent tuit que je Regnaut de Tournisel, receveur es cité et dyocèse d’Aucerre des aides ordonnées pour le fait de la guerre, confesse avoir eu et receu des habitans de Chitri, pour le premier, second et darrenier termes des fouaiges de leur ville et parroiche de ceste année présente, qui fenira le darrenier jour de décembre prouchain venant, pour le taux de XXXIX feux, soixante et diz huit frans, à compter deux frans pour chascun feu: c’est assavoir, pour chascun desdit trois tiers XXVI frans comptez par plusieurs mains, à plusieurs foiz et en plusieurs partiez dont ils avoient eues plusieurs quittances, lesquelles sont mises au néant par ces présentes. De laquelle somme de LXXVIII frans pour ladite cause je me tien pour comptent et bien paié pour le roy nostre sire, et en quicte lesdiz habitans de Chitri et touz autres à qui quittance en appartient. En tesmoin de ce j’ay mis mon seel en ceste quittance le Ve jour d’octobre, l’an mil CCCLX dix et neuf. Signé: De Tournisel.